429 
Bignonia unguis cati Linn. in morsus serpentium veneno- 
sorum in usu esse fertur, nescio autem quibus partibus plantae 
incolae utantur. Tanaecium crucigerum Seem. contra princi- 
pium valde venenosum apud Caribaeos includit. 
In tribu Zecomearum numerus plantarum diaphoreticarum 
multo major. Praecipue tales quae in tractum uro-genitalem 
effectum gravem exercent omnibus aliis praeponderant. Maximi 
momenti Cybistax antisyphilitica Mart. ab incolis Brasiliensibus 
Caroba de flor verde nuncupata videtur. Nomen Caroba 
in hac familia stirpibus pluribus attribuitur, nunc nudum 
nunc appellativo characteristico comitatum. Cl. Martius nos 
docuit, hoc e Caa-roba i. e. Lignum amarum linguae 
Tupi vel Guarani contractum esse. Peregrinator assiduus 
et doctissimus in Systemate materiae medicae vegetabilis 
Brasiliensis p. 66 de hac planta dixit ut sequitur: Cortex in- 
terior ramellorum novellorum et radicis pariter ac folia inter 
egregria medicamenta antisyphilitica enumerari debent. In 
renes praesertim agunt urinaque adaucta particulas morbosas 
liquefactas educunt. Decoctum et infusum interne prae- 
scribuntur in morbis variis e viru venereo ortis, in dysuria 
hydrope. Cataplasmata et lotiones contra ulcera syphilitica 
mire conducunt. Dosis pro die in infuso 2 drachmarum. 
Contra hepatis indurationem bolus e foliis Carobae. Sennae 
ex Aloe Manna et Mercurio dulcis praescribitur. Quamquam 
medici hodierni vix theoriae cum particulis morbosis a cl. 
Martius expositae morborum consentiunt, tamen hanc plantam 
maxime efficacem haud negligentia praeterire deberent. 
Genus Sparattospermatis cum praecedente affinitate arctius 
conjunctum etiamsi indole capsulae optime diversam, proprietati- 
bus similibus gaudet. Praecipue Sp. vernicosum Bur. et K. Sch. 
hac ratione notum nomine specifico lithotriptico (melius quam 
lithontriptico) salutatur, quia folia fruticis amara resino-acria 
diuretica summae virtutis contra dolores a calculo ortos. 
Cl. auctor narravit casus nonnullos novisse in quibus summa 
cum efficacia horum foliorum infusum tanquam theae quoti- 
diana potio hauriebatur. 
Contra luem veneream non minus folia specierum 
Jacarandae valde existimantur. In Peruvia J. acutifolia H. 
et B. et J. cauliflora Bur. et K. Sch. nomine eodem Para- 
visco salutantur et jam cl. HumsoLDr plantam priorem 
valde effieacem se praebuisse indicavit. Nuperrime folia in 
Germaniam introducta medici pro remedio examinaverunt. 
Secundum cl. Martius folia J. Copaiae D. Don arboris spe- 
ciosae in silvis provineiarum aequinoctialium — Brasiliae, 
Guianae et isthmi Panamensis vigentis principio amaro- 
acridulo et stryphno pollent, quod ferrum colore viridi prae- 
cipitat, aceticum plumbum colore lutescente et gelatina 
animalis albido. Contra morbi Gallici affectus praecipue 
glandularum inguinalium inflammationes (Bubones, lingua 
Portugalensi Boubas) et impetigines haec - infuso decocto 
fomentis balneis praescribuntur. Principium tannicum vel ei 
simile pariter in speciebus Austro-Brasiliensibus frutescentibus 
agit, nam Jacaranda paucifoliolata Mart., J. Caroba Pyr. DC., 
J. oxyphylla Cham. ab incolis Caroba do campo, Caro- 
binha et Cambota pequeña nuncupata ubique in provinciis 
Minas Geraés et S. Paulo in eodem usu sunt. Decoctum 
herbae vel foliorum theae instar hauretur, extractum in pillulis 
Bignoniac, 
BIGNONIACEAE: USUS. 
430 
porrigitur, foliolorum pulvis ulceribus inspergitur. Insuper 
J. Copaia D. Don a Nigritiis Guianensibus saepissime pro 
specie ordinis Simarubacearum falso sumpta remedium existi- 
matum in dysenteriam iis offert. 
Species plures generis Tecomae eodem more usitantur. 
De T. impetiginosa Mart. praesertim laudata cl. auctor dixit, 
corticem arboris stryphnum continuisse partibus mucilaginosis 
et amaris conjunctum. Decoctum ab incolis in lotionibus 
balneis injectionibus contra impetigines, artuum inflammationes 
ex debilitate, leucorrhaeam catarrhum urethrae adhibetur. 
Similiter T. Ipé Mart. et T. chrysotricha Mart. in usu sunt, 
quamquam folia harum specierum meliora dicuntur et in 
blennorrhaeam oculorum conducuntur; succus recenter ex- 
pressus in spasmo palpetrarum illinitur; ulterioris decoctum 
ligni in morbos similes pariter agit. 
Lignum specierum perplurimarum Zecomearum maxime 
existimatur. Arbores elatae generis Jacarandae, splendor 
silvarum primaevarum Brasiliensium e. g. Jacaranda macrantha 
Cham. et J. micrantha Cham., materiem egregriam ad domos 
aedificandas, pontes construeudos et supellectiles fabricandas 
offerunt; haec ligna Brasilienses saepissime adhibent, ita ut 
el. VELLOZo descriptioni Bignoniae curialis Vell. quae cer- 
tissime in genere Jacarandae militat, notam adjecit, duritiem, 
ineorruptabilitatem hujus ligni ceterorumque quae ad hanc 
familiam pertinent, quis est, qui ignoret? 
Olim lignum specierum quarundam Jacarandae etiam 
mercatores in Europam introduxerunt, at non satis constat 
e quibus hoc, Germanice Jacaranda- vel Polisander- 
vel Palixanderholz nuncupatum, durum pulchre castaneum 
vel obscurius polituram splendidissimam accipiens ad in- 
strumenta musica et mensas praedilectum ortum sit. Forsan 
lignum Polisander pro parte saltem arbores in familias 
alias pertinentes e. g. Leguminosarum et Meliacearum ob- 
tulerunt. Nescio an hodie hoc jam inter mercedes Brasilienses 
exstet. Lignum specierum generis Tecomae et Couraliae regio- 
num aequinoctialium arbores maximas referentium pariter 
maxime valet. Tecoma leucoxylon Mart. ab insulis Bahamen- 
sibus usque ad flumen Amazonum varietatibus pluribus late 
divulgata ligno viridescente duro at habili donata, quod ab 
Batavis Greenhout appellatur, materiem praecipue ad 
naves vestiendas aptam praebet. Saepissime insuper lignum 
specierum aliarum hujus generis coloratum apparet; ex his 
duo hodie in patria valde existimantur de quibus nunc paulo 
fusius disserere volumus. Alterum a Tecoma chrysotricha Mart. 
et forsan ab affini 7. pedicellata Bur. et K. Sch. oriunda 
in expositione internationali Parisiensi mentem artificum 
valde oceupavit. De eo ill. comes SALDANHA DA GAMA accu- 
ratius scripsit. Arbores ambae nomine indigeno Ipé salu- 
tantur cui non raro specifieum Tabaco adjicitur. Nomen 
peculiare vernaculum his arboribus duplici ex ratione attri- 
buitur: liber lamellosus nempe materiem ad tabacum in 
cigarettas involvendum maxime idoneum se praebuit et 
serrago ligni sternutamentum efficaciter evocat. Lignum 
arborum Ipé tabaco appellatarum flavum colore taliter 
pollet ut ex eo principium crystallisatum facile extrahatur 
quod ad gossypium et vestimenta serica tingenda magni 
pretii est. . 
55 
